പലകശ്ശേരി രാഘവൻ

കൊല്ലം നഗരസഭ ചെയർമാനായിരുന്നു പലകശ്ശേരിൽ രാഘവൻ. ജില്ലാ കോൺഗ്രസ് കമ്മിറ്റി പ്രഥമ പ്രസിഡന്റുായും പ്രവർത്തിച്ചു.
ജീവിതരേഖ
1905 ൽ ജനിച്ചു. കൊല്ലം ബാറിൽ അഭിഭാഷകനായിരുന്നു. കൊല്ലം നഗരസഭയുടെ ഏഴാമത്തെ ചെയർമാനായി 1948 - 1952 കാലത്തു പ്രവർത്തിച്ചു. ഇദ്ദേഹത്തിന്റെ കാലത്താണ് കടൽ പ്പാലം നിർമ്മിച്ച് കടലിൽ നിന്നുള്ള കയറ്റിറക്കങ്ങൾ സുഗമമാക്കിയത്. അഗതികളെയും യാചകരെയും പുനരധിവസിപ്പിക്കുന്നതിനായി പുവർ ഹോം നിർമ്മിക്കുന്നതിന്  മുൻകൈയെടുത്തു. സി.എം. സ്റ്റീഫനെ ഒരു വോട്ടിനു പരാജയപ്പെടുത്തിയാണ് ഡിസിസി പ്രസിഡന്റായത്.  ശ്രീനാരായണ ട്രസ്റ്റ് എക്സിക്യൂട്ടീവ് അംഗം, കോളേജ് അംഗം, എസ് എൻ ഡി പി യോഗം ഓഫീഷ്യേറ്റിംഗ് ജനറൽ സെക്രട്ടറി, സെനറ്റ് മെമ്പർ, പഞ്ചായത്ത് കോടതി ജഡ്ജി, കോണ്ഗ്രോസിന്റെ ഡി സി സി പ്രസിഡന്റ്, ഭാരത് സേവക് സമാജം നേതാവ്, ആർ റ്റി ഒ മെമ്പർ തുടങ്ങിയ വിവിധ നിലകളിൽ നേതൃത്വപരമായ പങ്ക് വഹിക്കുവാൻ അദ്ദേഹത്തിന് കഴിഞ്ഞിട്ടുണ്ട്.

1960 മേയ് 14 ന് അന്തരിച്ചു.

 ഇവയും കാണുക 

 കെ.ജി. പരമേശ്വരൻ പിള്ള

 അവലംബം 

വർഗ്ഗം:കൊല്ലം നഗരസഭ അദ്ധ്യക്ഷന്മാർ
വർഗ്ഗം:അഭിഭാഷകർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ